સામાન્ય રીતે મોડી રાતના સમયે ‌રિવરફ્રન્ટ પર ખાસ કોઈ આવતું નથી ત્યારે શહેરનાં કેટલાંક અસામાજિક તત્ત્વો દ્વારા ‌રિવરફ્રન્ટ ખાતે દારૂની મહેફિલ માંંડવામાં આવતી હોય છે, જ્યારે દોઢ વર્ષ અગાઉ ‌રિવરફ્રન્ટ ખાતે એક યુવકની હત્યા કરવામાં આવી હતી, આટલું જ નહીં એક વર્ષ અગાઉ યુવતી પર બળાત્કાર થયો હોવાની દુર્ઘટના પણ સામે આવી હતી, જેથી ‌રિવરફ્રન્ટ ખાતે આવી કોઈ બીજી દુર્ઘટના ના બને તે માટે કોર્પોરેશન દ્વારા સિક્યો‌રિટી ગાર્ડ મૂકવામાં આવે છે. આ ગાર્ડની શિફટનો સમય અલગ અલગ હોય છે. લોકોની સલામતીને ધ્યાનમાં રાખીને 23 કિ.મી.ના ‌રિવરફ્રન્ટ પર કુલ 150 સિક્યો‌રિટી ગાર્ડને તહેનાત કરવામાં આવ્યા છે. આ ગાર્ડ્સને ‌રિવરફ્રન્ટ ખાતે આવેલા પાર્ક, વોક-વે તેમજ ઇવેન્ટ ગ્રાઉન્ડ પર તહેનાત રાખવામાં આવતા હોય છે.